Eftir að Keflavík gjörsigraði lið BK Riga í Evrópukeppninni í kvöld er ljóst að liðið er komið áfram í keppninni . Keflavík varð í 2. sæti C-riðiðs og mætir því efsta liði D-riðils í 16 liða úrslitum keppninnar . Lið lið er CAB Madeira frá Portúgal , góðkunningjar Keflvíkinga , en liðin hafa mæst undanfarin tvö ár í riðlakeppninni . Keflavíkinga hafa sigrað Madeira liðið á heimavelli í Keflavík , en hafa átt erfitt uppdráttar á Madeira . Sérstaklega eiga Keflavíkingar sárar minningar frá viðureign liðanna þar í fyrra . Þá munaði afar litlu að Keflavíkingar náðu hagstæðum úrslitun , en höfðu ekki heppnina með sér á lokasekúndum leiksins . Keflavíkingar eiga því harma að hefna gegn Madeira og fagna því væntanlega því tækifæri sem þeir fá nú . Leikir liðanna fara fram 8. og 15. desember nk. og því ljóst að fresta verður leik Keflavíkur og Hamars / Selfoss sem er á dagskrá Iceland Express-deildarinnar 15. desember .